На основу члана 136. став 6. и 7. Статута општине Мало Црниће (''Службени гласник општине Мало Црниће'', број 3/2019, 2/2022 и 4/2024) и члана 6. став 1. тачка 1). и члана 8. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 16. 04. 2025. године, доноси

**О Д Л У К У**

**О РАСПИСИВАЊУ ЈАВНОГ ПОЗИВА ЗА УЧЕШЋЕ У ЈАВНОМ УВИДУ И ЈАВНОЈ РАСПРАВИ О НАЦРТУ ОДЛУКЕ О ИЗМЕНАМА И ДОПУНАМА СТАТУТА ОПШТИНЕ МАЛО ЦРНИЋЕ**

**и расписује**

**ЈАВНИ ПОЗИВ ЗА УЧЕШЋЕ У ЈАВНОМ УВИДУ И ЈАВНОЈ РАСПРАВИ О НАЦРТУ ОДЛУКЕ О ИЗМЕНАМА И ДОПУНАМА СТАТУТА ОПШТИНЕ МАЛО ЦРНИЋЕ**

Општинско веће општине Мало Црниће позива грађане, удружења, стручну јавност, са територије општине Мало Црниће да учествују у јавном увиду и јавној расправи о Нацрту Одлуке о изменама и допунама Статута општине Мало Црниће, која ће се одржати у периоду **од 18.4.2025. године до 8.5. 2025. године,** у трајању од 20 дана**.**

У оквиру јавне расправе, одржаће се један отворени састанак за представнике јавности, заинтересоване јавности и заинтересованих органа и организација дана **30.4.2025. године** године у 11:00 часова у Малом Црнићу, ул. Бајлонијева бр. 119., у згради Општине Мало Црниће (мала сала).

Предлози, примедбе и коментари на Нацрт Одлуке о изменама и допунама Статута општине Мало Црниће достављају се у електронској форми на e-mail адресу: mrdak.jelica@malocrnice.ls.gov.rs или у писаној форми на адресу Општина Мало Црниће, Комисији за израду Нацрта Одлуке о изменама и допунама Статута општине Мало Црниће, Мало Црниће, ул. Бајлонијева 119., са назнаком: Предлози и примедбе на Нацрт Одлуке о изменама и допунама Статута општине Мало Црниће.

Овај Јавни позив, као и Програм јавног увида и јавне расправе о Нацрту Одлуке о изменама и допунама Статута општине Мало Црниће објавиће се на званичној интернет презентацији и огласној табли Општине Мало Црниће.

Број: 001856514 2025 06126 003 000 060 107 02 011

У Малом Црнићу, 16. 04. 2025. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

 Малиша Антонијевић,с.р.